CELEX: C2005/205/48
Language: lt
Date: 2005-08-20 00:00:00
Title: Byla T-220/05 Kurt Jacobs 2005 m. birželio 7 d. pareikštas ieškinys Europos Bendrijų Komisijai

20.8.2005   
            
            
               LT
            
            
               Europos Sąjungos oficialusis leidinys
            
            
               C 205/26
            
         Kurt Jacobs 2005 m. birželio 7 d. pareikštas ieškinys Europos Bendrijų Komisijai
   (Byla T-220/05)
   (2005/C 205/48)
   Proceso kalba: prancūzų
   2005 m. birželio 7 d. Europos Bendrijų Pirmosios instancijos teisme buvo pareikštas Kurt Jacobs, gyvenančio Briugėje (Belgija), atstovaujamo advokato Lucas Vogel, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               1)
            
            
               panaikinti 2005 m. vasario 11 d. paskyrimų tarnybos sprendimą, apie kurį ieškovui buvo pranešta 2005 m. vasario 14 d. ir kurį jis gavo 2005 m. vasario 27 d., atmesti jo 2004 m. lapkričio 16 d. pareikštą skundą panaikinti tris vienas po kito 2004 m. rugpjūčio 16 d., 24 d. ir 31 d. priimtus sprendimus tiek, kiek jais ieškovas priskiriamas B*3 lygiui suteikiant 2 pakopą ir nustatant 3 101,85 eurų bazinį darbo užmokestį;
            
         
               2)
            
            
               jei būtina, panaikinti 2004 m. rugpjūčio 16 d., 24 d. ir 31 d. sprendimus, dėl kurių buvo pareikštas minėtas skundas;
            
         
               3)
            
            
               priteisti iš Komisijos 250 000 eurų už patirtus nuostolius.
            
         Ieškinio pagrindai ir pagrindiniai argumentai
   Ieškovas dalyvavo išoriniame konkurse COM/B/1/02, organizuotame siekiant sudaryti B5 arba B4 lygio administratorių asistentų rezervo sąrašą. Laimėjęs konkursą, 2004 m. balandžio 20 d. jis elektroniniu paštu gavo Komisijos GD RELEX darbo pasiūlymą. 2004 m. balandžio 21 d. jis šį pasiūlymą priėmė. Kadangi ieškovas turėjo iš anksto nutraukti darbo sutartį su jo ankstesniu darbdaviu, jo paskyrimo raštas buvo parengtas tik 2004 m. rugpjūčio31 d. Vadovaujantis naujaisiais 2004 m. gegužės 1 d. įsigaliojusiais Pareigūnų tarnybos nuostatais jis buvo paskirtas į B*3 lygį suteikiant 2 pakopą, nors pranešime apie konkursą numatytas senasis B5 lygis atitiko naująjį B*5 lygį. Todėl jo bazinis darbo užmokestis buvo žymiai mažesnis nei būtų buvęs pagal ankstesnę sistemą.
   Todėl ieškovas prašo panaikinti skundžiamus sprendimus dėl jo paskyrimo ir lygio bei pakopos suteikimo bei atlyginti tariamai patirtus nuostolius. Pirmuoju ieškinio pagrindu jis nurodo teisėtų lūkesčių principo ir pareigos atsižvelgti į pareigūnų interesus bei privalomų pranešimo apie konkursą nuostatų pažeidimą. Šiame kontekste jis taip pat teigia, kad iš tikrųjų sprendimas jį įdarbinti buvo priimtas 2004 m. balandžio 20 d. ir 21 d. apsikeitus elektroniniais laiškais iki naujųjų Pareigūnų tarnybos nuostatų įsigaliojimo.
   Be to, antru ieškinio pagrindu ieškovas nurodo nediskriminavimo principo pažeidimą, kadangi jis buvo priimtas į darbą priskiriant į žemesnį nei pranešime apie konkursą nurodytą lygį, į kurį buvo priskirti kiti tą patį konkursą laimėję asmenys, priimti į darbą.